Soľná baňa Bochnia

Soľná baňa Bochnia (poľ. Kopalnia soli Bochnia) je soľná baňa, nachádzajúca sa pri meste Bochnia (asi 40 km na východ od Krakova) v Malopoľskom vojvodstve v Poľsku.

Od roku 2013 je soľná baňa v Bochnia zapísaná do zoznamu svetového dedičstva UNESCO ako rozšírenie lokality soľná baňa Wieliczka, ktorá je v zozname UNESCO od roku 1978.

 Dejiny  
Ťažba je tu písomne doložená od roku 1248, ale už približne od 4. tisícročia pred Kr. tu ľudia získavali soľ odparovaním soľanky. V 16. a 17. storočí tu soľ ťažilo okolo 500 ľudí. Pre ťažšie geologické podmienky tu ťažba soli bola drahšia a náročnejšia ako v neďalekej Wieliczke. Počas prvého delenia Poľska pripadla oblasť Bochnie Rakúsku, ktorého súčasťou bola až do roku 1918.

Ťažba soli sa výrazne znížila po roku 1930. Prvé časti bane boli chránené od roku 1981. Ťažba soli bola celkom ukončená v roku 1990. Verejnosti bola baňa sprístupnená v roku 1995. V roku 2008 ju navštívilo 140-tisíc návštevníkov.

 Iné projekty 

 Zdroj 

Kategória:Lokality Svetového dedičstva v Poľsku
Kategória:Soľné bane
Kategória:Bane v Poľsku